CELEX: 62015TN0556
Language: el
Date: 2015-09-25 00:00:00
Title: Υπόθεση T-556/15: Προσφυγή της 25ης Σεπτεμβρίου 2015 — Πορτογαλία κατά Επιτροπής

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/64
            
         Προσφυγή της 25ης Σεπτεμβρίου 2015 — Πορτογαλία κατά Επιτροπής
   (Υπόθεση T-556/15)
   (2015/C 398/78)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Πορτογαλική Δημοκρατία (εκπρόσωποι: L. Fernandes, M. Figueiredo, P. Estêvão και J. Almeida)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               1)
            
            
               να ακυρώσει την εκτελεστική απόφαση της Επιτροπής C(2015) 4076 (1), καθόσον με αυτήν αποκλείσθηκε, λόγω «Ελλείψεων στο σύστημα ΣΑΑ», από τη χρηματοδότηση το ποσό των 13 7 3 89  156,95 ευρώ όσον αφορά δαπάνες δηλωθείσες από την Πορτογαλική Δημοκρατία στον τομέα των λοιπών άμεσων ενισχύσεων, όσον αφορά τα οικονομικά έτη 2010, 2011 και 2012,
            
         
               2)
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής η προσφεύγουσα προβάλλει τους εξής λόγους ακυρώσεως:
   
               Α —
            
            
               Όσον αφορά τα οικονομικά έτη 2009 και 2010
               Παραβίαση της αρχής της αναλογικότητας και παράβαση του άρθρου 5 ΣΕΕ, καθόσον, παρά το γεγονός ότι οι υπολογισμοί και τα τεκμήρια ταυτίζονται με εκείνα που είχε ήδη δεχτεί η Επιτροπή σε προγενέστερους ελέγχους, η απόρριψη –κατά τρόπο δεόντως δικαιολογημένο– του υπολογισμού των πορτογαλικών αρχών καθώς και η εφαρμογή κατ’ αποκοπή διορθώσεως, παρά τις διορθώσεις που εφαρμόσθηκαν όσον αφορά την εφαρμογή του σχεδίου δράσεως στο ΟΣΔΕ, συνιστά πλήρη παραβίαση της αρχής της καλόπιστης συνεργασίας.
            
         
               Β —
            
            
               Όσον αφορά το οικονομικό έτος 2011
               
                           1)
                        
                        
                           Παραβίαση της αρχής της καλόπιστης συνεργασίας, καθόσον η Επιτροπή δεν προσέδωσε τη δέουσα σημασία, όσον αφορά τις ελλείψεις στη λειτουργία των συστημάτων ΣΑΑ-ΣΓΠ για το οικονομικό έτος 2011, στο σύνολο των εργασιών που πραγματοποίησαν οι πορτογαλικές αρχές, και ιδίως στα μέτρα που έλαβαν –όπως το Σχέδιο Δράσεως το οποίο επικυρώθηκε από τον Φορέα Πιστοποιήσεως– με ειδική μνεία στο οικονομικό έτος 2011, με τη συγκατάθεση και τη γνώση της Επιτροπής.
                        
                     
                           2)
                        
                        
                           Παραβίαση της αρχής της εκατέρωθεν ακροάσεως, καθόσον στην κοινοποίηση που προβλέπει το άρθρο 11 του κανονισμού (ΕΚ) 885/06 (2), σχετικά με το οικονομικό έτος 2011, το αντικείμενο του ελέγχου συνίσταται στις παρατυπίες που εντοπίσθηκαν σχετικά με τα LPIS, αλλά η προσβαλλόμενη απόφαση βασίζεται στην παράνομη θεμελίωση δικαιωμάτων, ζήτημα που δεν τέθηκε στο έγγραφο το οποίο απεστάλη συμφώνως προς το άρθρο 11 και, ως τέτοιο, οι πορτογαλικές αρχές δεν είχαν τη δυνατότητα να διατυπώσουν συναφώς τη θέση τους.
                        
                     
                           3)
                        
                        
                           Παράβαση του άρθρου 11 του κανονισμού (ΕΚ) 885/06, καθόσον η απόφαση δεν είναι δεόντως αιτιολογημένη, δεδομένου ότι η αιτιολογία της είναι ανακριβής και, ως εκ τούτου, αντίθετη προς τη ratio και τον σκοπό του άρθρου 11, παράγραφος 1, του κανονισμού 885/2006·
                        
                     
         
               Γ —
            
            
               Προσαύξηση/Κατ’ αποκοπή συντελεστές διορθώσεως –όσον αφορά τα οικονομικά έτη 2009, 2010 και 2011
               Παράβαση του άρθρου 31, παράγραφος 2, του κανονισμού (ΕΚ) 1290/2005 (3) και παραβίαση της αρχής της αναλογικότητας και του κυρωτικού χαρακτήρα της AGRI/61 495/2002- REV1, δεδομένου ότι τα ληφθέντα μέτρα (και συγκεκριμένα αποφάσεις) δεν είναι ούτε πρόσφορα ούτε αναγκαία για τον επιδιωκόμενο σκοπό και βαίνουν πέραν του αναγκαίου μέτρου για την επίτευξη του εν λόγω σκοπού, καθόσον οι πορτογαλικές αρχές πραγματοποιούν τον υπολογισμό συμφώνως προς τις κατευθυντήριες γραμμές της Επιτροπής και εν συνεχεία το εν λόγω θεσμικό όργανο αποφασίζει αν θα εφαρμόσει δημοσιονομική διόρθωση.
            
         
      (1)  Απόφαση της 22ας Ιουνίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (EE L 182, σ. 39).
   
      (2)  Κανονισμός της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (ΕΕ L 171, σ. 90).
   
      (3)  Κανονισμός του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (ΕΕ L 209, σ. 1).